PMIndiaData/PMIndiaSum huggingface dataset:
ஆயுஷ்மான் பாரத் மின்னணு இயக்கம் குறித்த திரு பில் கேட்ஸின் கனிவான வார்த்தைகளுக்கு பிரதமர் நன்றி

ஆயுஷ்மான் பாரத் மின்னணு இயக்கம் குறித்த திரு பில் கேட்ஸின் கனிவான வார்த்தைகளுக்கு பிரதமர் திரு நரேந்திர மோடி நன்றி தெரிவித்துள்ளார். திரு பில் கேட்ஸின் சுட்டுரை செய்திக்கு பதிலளித்துள்ள பிரதமர், “ஆயுஷ்மான் பாரத் மின்னணு இயக்கம் குறித்து கனிவான வார்த்தைகளைத் தெரிவித்த திரு பில் கேட்ஸுக்கு நன்றி. சுகாதார உள்கட்டமைப்பை மேம்படுத்துவதற்கு, தொழில்நுட்பத்தின் பயன்பாட்டை அதிகரிப்பதற்கு அபரிமிதமான வாய்ப்பு உள்ளது. இந்தப் பாதையை நோக்கி இந்தியா கடினமாக செயலாற்றி வருகிறது”, என்று கூறியுள்ளார்.
வடகிழக்கு சபையை மாற்றியமைப்பதற்கு மத்திய அமைச்சரவை ஒப்புதல்

வடகிழக்கு சபையின் பதவி வழித் தலைவராக மத்திய உள்துறை அமைச்சரை நியமிக்கவும், அனைத்து 8 வடகிழக்கு மாநிலங்களின் முதலமைச்சர்களை அதன் உறுப்பினர்களாக நியமிக்கவும் மத்திய வடகிழக்கு மண்டல மேம்பாட்டு அமைச்சகம் பரிந்துரைத்த திட்டத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்தது. இந்த சபைக்கு வடகிழக்கு மண்டல மேம்பாட்டு இணையமைச்சர் (தனிப்பொறுப்பு) துணைத் தலைவராக நியமிக்கப்படுவதற்கும் அமைச்சரவை ஒப்புதல் அளித்தது. தாக்கம்: வடகிழக்கு சபை மாநில மற்றும் மத்திய அரசு அமைப்புகள் மூலம் பல்வேறுத் திட்டங்களை நடைமுறைப்படுத்துகிறது. புதிய ஏற்பாட்டின்படி, மத்திய உள்துறை அமைச்சரை தலைவராகவும், வடகிழக்கு மண்டல மேம்பாட்டு இணையமைச்சரை துணைத்தலைவராகவும், அனைத்து வடகிழக்கு மாநில ஆளுநர்கள், முதலமைச்சர்கள் ஆகியோரை உறுப்பினர்களாகவும் கொண்ட இந்த சபை மாநிலங்களுக்கு இடையிலான விஷயங்களை மேலும் விரிவான வகையில் விவாதிக்க உதவும். எதிர் காலத்தில் பொதுவான அணுகுமுறைகளை ஏற்படுத்துவது குறித்தும் சபை ஆலோசிக்கும். பல்வேறு மண்டல சபைகள் மேற்கொள்ளும் பணிகளை இப்போது வடகிழக்கு சபை அமல்படுத்தலாம். மாநிலங்களுக்கு இடையிலான போதை மருந்து கடத்தல், ஆயுதங்கள், வெடிப்பொருட்கள் கடத்துதல், எல்லை தாவாக்கள் உள்ளிட்ட பிரச்னைகள் குறித்தும் வடகிழக்கு சபை விவாதிக்கும். வடகிழக்கு சபையை (NEC ) மாற்றியமைப்பதன் மூலம் வடகிழக்கு மண்டலத்தில் அந்த அமைப்பு மேலும் செயலூக்கத்துடன் இயங்கும். இந்த சபை அவ்வப்போது வடகிழக்கு மாநிலங்களுக்கான பல்வேறு திட்டங்களை பரிசீலித்து ஆய்வு நடத்தி, உரிய பரிந்துரைகளை அளிக்கும். இது வடகிழக்கு மாநிலங்களின் அரசுகளுக்கு இடையில் ஒருங்கிணைந்த செயல்பாட்டுக்குத் துணை புரிவதற்கான வலுவான பரிந்துரைகளை அளிக்கும். மாற்றத்தின்படி வடகிழக்கு மாநில கவுன்சிலுக்குக் கூடுதல் அதிகாரங்களை மத்திய அரசு அளிக்கும். பின்னணி: வடகிழக்கு மாநில கவுன்சில் (NEC ) 1971ம் ஆண்டு வடகிழக்கு மாநில கவுன்சில் சட்டத்தின் கீழ் ஓர் உயர் அமைப்பாக நிறுவப்பட்டது. இதன்கீழ் சம்பந்தப்பட்ட மாநிலங்களில் சமமான ஒருங்கிணைந்த அபிவிருத்திக்கு வழியமைக்கும். அந்த சட்டத்தில் 2002ம் ஆண்டு மேற்கொள்ளப்பட்ட திருத்தத்தின்படி, வடகிழக்கு மண்டலப் பகுதிக்கான மண்டல அளவிலான திட்ட அமைப்பாகச் செயல்பட வகை செய்யப்பட்டது. இந்த அமைப்பு இரண்டு அல்லது அதற்கு மேற்பட்ட மாநிலங்களின் முன்னுரிமைத் திட்டங்களையும், சிக்கம் மாநிலத்தைப் பொறுத்தவரையில் தனிப்பட்ட திட்டங்களையும் இந்த வடகிழக்கு மாநில கவுன்சில் முறைப்படுத்தும்.
ஐக்கிய நாடுகளின் அஞ்சல் நிர்வாகம் மற்றும் இந்திய அஞ்சல் துறை கூட்டாக இணைந்து வெளியிடவுள்ள பெண்களுக்காக ஆண்கள் என்ற அஞ்சல் தலை

ஐ. நா. சபையின் பெண்களுக்காக ஆண்கள் என்ற அஞ்சல்தலையை கூட்டாக வெளியிடுவது குறித்து பிரதமர் திரு. நரேந்திர மோடி அவர்கள் தலைமையில் நடைபெற்ற அமைச்சரவை கூட்டத்தில் விளக்கம் அளிக்கப்பட்டது. இவ்வாறு கூட்டாக அஞ்சல் தலையை வெளியிடுவதற்கான ஒரு புரிந்துணர்வு ஒப்பந்தம் ஒன்றில் இந்திய அஞ்சல் துறையும் ஐக்கிய நாடுகள் சபையின் அஞ்சல் நிர்வாகமும் கையெழுத்திட்டிருந்தன. இந்த கூட்டு வெளியீட்டிற்கென சர்வதேச மகளிர் தினத்தை ஒட்டி 20 அஞ்சல் தலைகள் அடங்கிய தாள் மற்றும் இரு அஞ்சல் தலைகள் அடங்கிய குறுந்தாள் வடிவத்தில் இந்த அஞ்சல் தலைகள் அச்சிடப்பட்டிருந்தன. ஐ. நா. சபையின் பெண்களுக்கான ஆண்கள் என்ற பிரச்சாரமானது பாலின சமத்துவத்திற்கு ஆதரவு தெரிவிக்கும் ஓர் இயக்கமாகும். சமூக ரீதியான அளவில் அனைவருக்கும் பயன் அளிக்கும் வகையில் மனித குலத்தில் ஒரு பாதியை சேர்ந்தவர்களை மற்றொரு பாதியாக உள்ளவர்களுக்கு ஆதரவாக இணைப்பதே இந்த இயக்கத்தின் நோக்கமாகும். இந்தக் கூட்டு வெளியீடானது உலகம் முழுவதிலும் உள்ள பெண்களுக்கு அதிகாரம் அளிப்பதற்காகவே அர்ப்பணிக்கப்பட்டதாகும். சமீப காலமாக இந்திய அரசு முன்னெடுத்து வரும் பாலின சமத்துவம் என்ற மகத்தான குறிக்கோளை வளர்த்தெடுப்பதாகவும் இந்த முயற்சி அமையும். எனவே, மார்ச் 8, 2016 அன்று கூட்டாக அஞ்சல் தலையை வெளியிட்டு சர்வதேச மகளிர் தினத்தைக் கொண்டாடுவது என்ற ஒப்பந்தத்தை இந்திய அஞ்சல் துறையும் ஐ. நா. சபையின் அஞ்சல் நிர்வாகமும் மேற்கொண்டன.
தேசிய பெண் குழந்தை தினத்தையொட்டி பிரதமரின் செய்தி

தேசிய பெண் குழந்தை தினத்தையொட்டி பிரதமர் திரு நரேந்திர மோடியின் செய்தி: “பல்வேறு துறைகளில் சாதித்து, நமக்கு பெருமை சேர்த்த, நமது பெண் குழந்தைகளின் சிறந்த சாதனைகளை கொண்டாடுவதே தேசிய பெண் குழந்தை தினத்தின் நோக்கம் ஆகும். பெண் குழந்தைக்கு எதிரான பாகுபாடு தவிர்த்து, பெண் குழந்தைகளுக்கு சமமான வாய்ப்புகளை உறுதி செய்யவேண்டும். சவாலாக இருக்கும் பாலினம் குறித்த ஒரே மாதிரியான எண்ணங்களை மாற்ற நாம் எடுத்துள்ள உறுதிப்பாட்டை நாம் மீண்டும் உறுதி கூறுவோம்” என்று பிரதமர் கூறினார்.
80-வது அகில இந்திய நாடாளுமன்ற சட்டமன்ற பேரவைத் தலைவர்கள் மாநாட்டின் நிறைவு நிகழ்ச்சியில் நவம்பர் 26 அன்று பிரதமர் உரையாற்றுகிறார்

80-வது அகில இந்திய நாடாளுமன்ற சட்டமன்ற பேரவைத் தலைவர்கள் மாநாட்டின் நிறைவு நிகழ்ச்சியில் நவம்பர் 26 அன்று பிற்பகல் 12.30 மணிக்கு காணொலி மூலம் பிரதமர் திரு நரேந்திர மோடி உரையாற்றுகிறார். 1921-ஆம் ஆண்டு அகில இந்திய நாடாளுமன்ற சட்டமன்ற பேரவைத் தலைவர்கள் மாநாடு தொடங்கியது. இதன் நூற்றாண்டு விழா இந்த வருடம் கொண்டாடப்படுகிறது. நூற்றாண்டைக் குறிக்கும் விதமாக குஜராத்தில் உள்ள கேவாடியாவில், நவம்பர் 25 மற்றும் 26 ஆகிய தேதிகளில் இந்த இரண்டு நாள் மாநாடு நடக்கிறது. 'சட்டமன்றம், அதிகாரிகள் மற்றும் நிதித்துறைக்கு இடையேயான இணக்கமான ஒத்துழைப்பு துடிப்பான ஜனநாயகத்துக்கு அவசியம்' என்பது இந்த வருட மாநாட்டின் மையக் கருவாக இருக்கும். குடியரசுத் தலைவர் திரு ராம் நாத் கோவிந்த் நவம்பர் 25 அன்று இம்மாநாட்டை துவக்கி வைக்கிறார். குடியரசு துணைத் தலைவர் மற்றும் மாநிலங்களவையின் தலைவர் திரு எம் வெங்கையா நாயுடு, மக்களவை மற்றும் இந்த மாநாட்டின் தலைவர் திரு ஓம் பிர்லா, குஜராத் ஆளுநர் திரு ஆச்சார்ய தேவ்விரத், குஜராத் முதல்வர் திரு விஜய் ரூபானி மற்றும் இதர பிரமுகர்கள் கலந்து கொள்கிறார்கள். ——
பிரதமருடன் கூகுள் நிறுவன முதன்மை  செயலதிகாரி சுந்தர் பிச்சை சந்திப்பு

பிரதமர் திரு நரேந்திர மோடியுடன் கூகுள் நிறுவனத்தின் முதன்மை செயல் அதிகாரி சுந்தர் பிச்சை சந்தித்து பேசினார். இந்த சந்திப்பின் போது புதிய கண்டுபிடிப்புகள் மற்றும் தொழில்நுட்பங்கள் குறித்து இருவரும் விவாதித்தனர். பிரதமருடனான சந்திப்பு குறித்து சுந்தர் பிச்சை வெளியிட்டுள்ள ட்விட்டர் பதிவில்; “பிரதமருடனான சந்திப்பு மகிழ்ச்சி அளித்தது. புதிய கண்டுபிடிப்புகள் மற்றும் தொழில்நுட்பங்கள் குறித்து விவாதித்தோம். நீடித்த மற்றும் நிலையான வளர்ச்சிக்காகவும், மனிதகுலத்தின் செழுமைக்காகவும் உலக நாடுகள் ஒன்றிணைந்து தொழில்நுட்பங்களை உருவாக்குவது இன்றியமையாதது” என தெரிவித்துள்ளார்.
பிரதமரின் ருவாண்டா பயணத்தின்போது, இந்தியா-ருவாண்டா இடையே கையெழுத்தான ஒப்பந்தங்கள் / உடன்படிக்கைகள்

எண். துறை ஒப்பந்தம்/புரிந்துணர்வு ஒப்பந்தம் ஒத்துழைப்புக்கான துறைகள் இந்தியா சார்பில் கையெழுத்திட்டவர் ருவாண்டா சார்பில் கையெழுத்திட்டவர் 1. வேளாண்மை 31.05.2007 அன்று கையெழுத்தானது வேளாண்மை மற்றும் கால்நடை வழங்கல் தொடர்பான ஒத்துழைப்புக்கான புரிந்துணர்வு ஒப்பந்தத்தில் திருத்தம் வேளாண்மை மற்றும் கால்நடைத் துறையில் ஆராய்ச்சிக்கான வலுவான முக்கியத்துவம், தொழில்நுட்ப மேம்பாடு, திறன் உருவாக்கம் மற்றும் மனிதவள மேம்பாடு மற்றும் முதலீடுகளை திரட்டுவதில் ஒத்துழைப்பு திரு.டி.எஸ். திருமூர்த்தி, வெளியுறவுத்துறை செயலாளர் (பொருளாதார ஒத்துழைப்பு) மாண்புமிகு ஜெரால்டின் முகேஷிமானா, வேளாண்மை மற்றும் கால்நடை வளத்துறை அமைச்சர் 2. பாதுகாப்பு பாதுகாப்புத் துறை திறன் வளர்ச்சி, ராணுவம், தொழில், அறிவியல் மற்றும் தொழில்நுட்பம் திறன் வளர்ச்சி, பாதுகாப்பு, தொழில், அறிவியல் மற்றும் தொழில்நுட்பம் திரு.டி.எஸ். திருமூர்த்தி, வெளியுறவுத்துறை செயலாளர் (பொருளாதார ஒத்துழைப்பு) மாண்புமிகு ஜேம்ஸ் கபரேப், பாதுகாப்பு அமைச்சர் 3. கலாச்சாரம் 1975-ல் முதலில் கையெழுத்தானது 2018-22 ஆண்டுகளில் கலாச்சார பரிமாற்ற திட்டத்திற்கான புரிந்துணர்வு ஒப்பந்தம் இசை மற்றும் நடனம், திரையரங்கம், கருத்தரங்கம் மற்றும் மாநாடு, தொல்லியல், ஆவணக் காப்பகம், நூலகம், அருங்காட்சியகம், இலக்கியம், ஆராய்ச்சி மற்றும் ஆவணப்படுத்துதல். திரு.டி.எஸ். திருமூர்த்தி, வெளியுறவுத்துறை செயலாளர் (பொருளாதார ஒத்துழைப்பு) மாண்புமிகு உவாகு ஜூலியன், விளையாட்டு மற்றும் கலாச்சாரத் துறை அமைச்சர் 4. பால்வளம் கூட்டுறவு வேளாண் ஆராய்ச்சி மற்றும் கல்வி தொடர்பாக இந்திய வேளாண் ஆராய்ச்சிக் கவுன்சில் மற்றும் ருவாண்டா வேளாண் வாரியம் இடையேயான புரிந்துணர்வு ஒப்பந்தம் பால்வளத் துறையில் பயிற்சி மற்றும் ஆராய்ச்சி, பால் பொருட்களை பதப்படுத்துதல், பாலின் தரம் மற்றும் பாதுகாப்பு, கால்நடை பராமரிப்பில் உயிரி தொழில்நுட்ப பயன்பாடு. திரு.டி.எஸ். திருமூர்த்தி, வெளியுறவுத்துறை செயலாளர் (பொருளாதார ஒத்துழைப்பு திரு. பேட்ரிக் கரங்வா, தலைமை இயக்குநர் 5. தோல் மற்றும் தோல் சார்ந்த துறைகள் அறிவியல் தொழில்நுட்ப ஆராய்ச்சிக் கவுன்சில்-மத்திய தோல் ஆராய்ச்சி மையம் மற்றும் நிர்டா இடையே தோல் மற்றும் தோல் சார்ந்த துறைகளில் ஒத்துழைப்புக்கான புரிந்துணர்வு ஒப்பந்தம் டாக்டர். பி. சந்திரசேகரன், இயக்குநர், அறிவியல் தொழில்நுட்ப ஆராய்ச்சிக் கவுன்சில்-மத்திய தோல் ஆராய்ச்சி மையம் திருமிகு. கம்பேடா சாயின்ஸோகா, தலைமை இயக்குநர், நிர்டா 6. கடனுதவி ஒப்பந்தங்கள் கிகாலி சிறப்பு பொருளாதார மண்டலத்தில் தொழிற் பூங்காக்களை அமைத்தல் மற்றும் விரிவுபடுத்துவதற்கான 100 மில்லியன் டாலர் கடனுதவிக்கான ஒப்பந்தம் திரு. நதீம் பஞ்செட்டன், தலைமை பொது மேலாளர், ஏற்றுமதி-இறக்குமதி வங்கி மாண்புமிகு. டாக்டர் உஸியல் டாஜிஜிமனா, நிதி மற்றும் பொருளாதார திட்டமிடல் துறை அமைச்சர் 7. கடனுதவி ஒப்பந்தங்கள் ருவாண்டாவில் வேளாண் பாசனம் திட்டத்திற்கான 100 மில்லியன் டாலர் கடனுதவிக்கான ஒப்பந்தம் திரு. நதீம் பஞ்செட்டன், தலைமை பொது மேலாளர், ஏற்றுமதி-இறக்குமதி வங்கி மாண்புமிகு. டாக்டர் உஸியல் டாஜிஜிமனா, நிதி மற்றும் பொருளாதார திட்டமிடல் துறை அமைச்சர் 8. வர்த்தகம் வர்த்தக கூட்டுறவு கட்டமைப்பு இருநாடுகளிடையே, வர்த்தகம் மற்றும் பொருளாதார ஒத்துழைப்புகளை வகைப்படுத்தி மேம்படுத்துவதற்கான வசதி ஏற்படுத்துதல் திரு.டி.எஸ். திருமூர்த்தி, வெளியுறவுத்துறை செயலாளர் (பொருளாதார ஒத்துழைப்பு) மாண்புமிகு. வின்சென்ட் முனியேஷியாகா, வர்த்தகம் மற்றும் தொழில்துறை அமைச்சர்
சுவாமி தயானந்த சரஸ்வதி பிறந்த தினத்தை முன்னிட்டு பிரதமர் அஞ்சலி

சுவாமி தயானந்த சரஸ்வதி பிறந்த தினத்தை முன்னிட்டு பிரதமர் திரு. நரேந்திர மோடி அவருக்கு அஞ்சலி செலுத்தினார். “சுவாமி தயானந்த சரஸ்வதி தொலைநோக்கு சிந்தனையுடையவராய் விளங்கியாவர். அதைத்தவிர கல்வி, சமூக சீர்திருத்தங்களுக்காகவும் மக்களின் வாழ்க்கைத் தரத்தை உயர்த்தவும் பாடுபட்டவர். அவரது பிறந்த நாளையொட்டி நான் அவருக்கு அஞ்சலி செலுத்துகிறேன்”, என்று பிரதமர் குறிப்பிட்டுள்ளார்.
அருணாச்சலப் பிரதேசத்தின் ஜாங்கில் உள்ள அரசு மேல்நிலைப் பள்ளியின் பராமரிப்புக்காகப்  பிரதமர் வாழ்த்துத் தெரிவித்துள்ளார்

அருணாச்சலப் பிரதேச மாநிலம் ஜாங்கில் உள்ள அரசு மேல்நிலைப் பள்ளி சிறப்பாக பராமரிக்கப்படுவதற்குப் பிரதமர் திரு நரேந்திர மோடி பாராட்டு தெரிவித்துள்ளார். முதல்வர் திரு பேமா கண்டுவின் ட்விட்டருக்கு பதிலளித்துப் பிரதமர் வெளியிட்ட ட்விட்டர் செய்தியில் கூறியிருப்பதாவது: “பார்க்க மிகவும் நன்றாக இருக்கிறது! இப்பள்ளியின் மாணவர்களுக்கும் ஆசிரியர்களுக்கும் பாராட்டுக்கள்”
ஐந்து திரைப்பட ஊடகப் பிரிவுகளை இணைக்க மத்திய அமைச்சரவை ஒப்புதல்

திரைப்படப் பிரிவு, திரைப்படத் திருவிழா இயக்குநரகம், இந்தியாவின் தேசிய திரைப்படக் காப்பகம், இந்தியக் குழந்தைகள் திரைப்படச் சங்கம் ஆகியவற்றை தேசிய திரைப்பட மேம்பாட்டுக் கழகத்துடன் இணைக்க மத்திய அமைச்சரவை ஒப்புதல் வழங்கியுள்ளது. நாட்டில் ஆண்டுக்கு 3 ஆயிரத்துக்கும் மேற்பட்ட திரைப்படங்கள் தயாரிக்கப்படுவதால், உலகளவில் மிகப் பெரிய சினிமா தயாரிப்பு நாடாக இந்தியா உள்ளது. இந்த சினிமாத்துறை தனியார் துறையால் வழிநடத்தப்படுகிறது. சினிமாத்துறைக்கு உதவும் உறுதியை நிறைவேற்றுவதற்காக திரைப்படப்பிரிவு, திரைப்படத்திருவிழா இயக்குநரகம், இந்தியாவின் தேசியத் திரைப்படக் காப்பகம், இந்தியக் குழந்தைகள் திரைப்படச் சங்கம் ஆகியவற்றை தேசிய திரைப்பட மேம்பாட்டுக் கழகத்துடன் இணைக்க பிரதமர் திரு. நரேந்திர மோடி தலைமையிலான மத்திய அமைச்சரவை இன்று ஒப்புதல் அளித்தது. இந்த இணைப்பின் மூலம் திரைப்பட ஊடகப் பிரிவுகள் அனைத்தும் ஒரு நிறுவனத்தின் தலைமையில் அனைத்து நடவடிக்கைகளையும் ஒருங்கிணைந்து திறம்பட மேற்கொள்ளும். மேலும் இந்த இணைப்புக்கு உதவ பரிவர்த்தனை ஆலோசகர் மற்றும் சட்ட ஆலோசகர் நியமனத்துக்கும் மத்திய அமைச்சரவை ஒப்புதல் அளித்துள்ளது. சினிமா ஊடக நிறுவனங்களின் சொத்துக்கள் மற்றும் ஊழியர்களை மாற்றுவது, இணைப்பின் அனைத்து செயல்பாட்டு அம்சங்களையும் மேற்பார்வையிடுவது போன்றவற்றை பரிவர்த்தனை ஆலோசகரும், சட்ட ஆலோசகரும் வழங்குவர். இந்த இணைப்பின் போது, சம்பந்தப்பட்ட ஊடக நிறுவன ஊழியர்கள் நலன்கள் முழுவதும் பாதுகாக்கப்படும். எந்த ஊழியரும் பணிநீக்கம் செய்யப்பட மாட்டார். திரைப்பட ஊடகப் பிரிவுகள் அனைத்தும் இணைக்கப்பட்ட தேசிய திரைப்பட வளர்ச்சிக் கழகத்தின் தொலைநோக்கு, இந்திய சினிமாவின் வளர்ச்சியை ஊக்கவிப்பதாக இருக்கும். மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://www.pib.gov.in/PressReleasePage.aspx?PRID=1682978
ஐக்கிய அரபு  எமிரேட்டுகளின் வெளியுறவு மற்றும் சர்வதேச ஒத்துழைப்பு அமைச்சர்  பிரதமரை சந்தித்தார்

ஐக்கிய அரபு எமிரேட்டுகளின் வெளியுறவு மற்றும் சர்வதேச ஒத்துழைப்பு அமைச்சர் ஷேக் அப்துல்லா பின் சையத் அல் நஹ்யான் இன்று (25.06.2018) பிரதமர் திரு.நரேந்திர மோடியை சந்தித்தார். அபுதாபி பட்டத்து இளவரசரின் வாழ்த்துக்களை அவர் பிரதமர் திரு. மோடிக்கு தெரிவித்தார். பிரதமர் அன்புடன் அதனை ஏற்று தமது வாழ்த்துக்களை தெரிவித்தார். வர்த்தகம், முதலீடு, பாதுகாப்பு, மக்களுடனான உறவுகள் உட்பட இருதரப்பு ஒத்துழைப்பு குறித்து இரு தலைவர்களும் விவாதித்தனர். இந்தியாவில் எரிசக்தி, வீட்டுவசதி, உணவு பதப்படுத்துதல், அடிப்படைக் கட்டமைப்பு போன்ற துறைகளில் முதலீடு செய்வதற்கு ஐக்கிய அரபு எமிரேட்டுகளில் ஆர்வம் வளர்ந்து வருவதை அமைச்சர் குறிப்பிட்டார். இந்தியாவில் 44 பில்லியன் அமெரிக்க டாலர் மதிப்பில் ஆண்டுக்கு 60 மில்லியன் மெட்ரிக் டன் கச்சா எண்ணெய் பசுமைவெளி சுத்திகரிப்பு மற்றும் பெட்ரோ ரசாயன வளாகத்தை அமைப்பது என்ற அபிதாபி தேசிய எண்ணெய் நிறுவனம் முடிவுக்கு பிரதமர் பாராட்டுத் தெரிவித்தார். முன்னதாக, இது தொடர்பாக இன்று (25.06.2018) புரிந்துணர்வு ஒப்பந்தம் கையெழுத்தானதற்கு அவர் வரவேற்பு தெரிவித்தார். ஐக்கிய அரபு எமிரேட்டுகளில் உள்ள இந்திய சமூகத்தவர் அந்நாட்டின் பொருளாதாரத்திற்கும், நலனுக்கும் பங்களிப்பு செய்திருப்பதை அமைச்சர் சுட்டிக்காட்டினார்.
இந்திய விமான நிலைய ஆணையத்தின் ஜெய்ப்பூர், குவகாத்தி, திருவனந்தபுரம் ஆகிய மூன்று விமான நிலையங்களை பொதுத்துறை தனியார் கூட்டுமுயற்சியில் குத்தகைக்கு விடுவதற்கான கருத்துருவுக்கு மத்திய அமைச்சரவை ஒப்புதல்

பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்திய விமான நிலைய ஆணையத்தின் ஜெய்ப்பூர், குவகாத்தி, திருவனந்தபுரம் ஆகிய மூன்று விமான நிலையங்களை பொதுத்துறை, தனியார் கூட்டு முயற்சியில் குத்தகைக்கு விடுவதற்கான கருத்துருவுக்கு ஒப்புதல் வழங்கப்பட்டுள்ளது. இந்திய விமானநிலைய ஆணையம் நடத்திய ஏலப்போட்டியில் வெற்றி பெற்றதாக அறிவிக்கப்பட்ட அதானி எண்டர்பிரைசஸ் நிறுவனத்துக்கு இயக்கி, பராமரித்து, மேம்படுத்துவதற்காக 50 ஆண்டுகளுக்கு இந்த விமான நிலையங்களை குத்தகைக்கு விடுவதற்கு மத்திய அமைச்சரவை ஒப்புதல் வழங்கியுள்ளது. பொதுத்துறையில் தேவைப்படும் முதலீட்டைத் திரட்டுவதுடன், சேவை வழங்குவதில் உயர்திறன், நிபுணத்துவம், தொழில் வல்லமையை இத்திட்டம் கொண்டு வரும். பின்புலம் இந்திய விமானநிலைய ஆணையத்தின் தில்லி, மும்பை விமான நிலையங்களை பொதுத்துறை தனியார் கூட்டு முயற்சியில் இயக்கி, பராமரித்து, மேம்படுத்துவதற்காக பத்தாண்டுகளுக்கு முன்பு அரசு குத்தகைக்கு விட்டுள்ளது. இந்தக் கூட்டு முயற்சி அனுபவமும், உலகத்தரமும் வாய்ந்த விமான நிலையங்களை உருவாக்கி, விமானப் பயணிகளுக்கு தரமான திறன்மிக்க சேவைகளை வழங்க உதவியுள்ளது. மேலும் இந்தத் திட்டம், இந்திய விமான நிலைய ஆணையத்துக்கு வருவாயை அதிகரித்து, நாட்டின் இதர பகுதிகளில் விமான நிலையங்களையும், விமான வழிகாட்டுக் கட்டமைப்பையும் மேம்படுத்துவதில் கவனம் செலுத்த உதவியுள்ளது. பொதுத்துறை தனியார் கூட்டுமுயற்சிகள் (பிபிபி) மூலம் பெறும் வருவாயைக் கொண்டு இந்திய விமானநிலைய ஆணையம் இரண்டாம் நிலை, மூன்றாம் நிலை நகரங்களில் கட்டமைப்பு வசதிகளை உருவாக்கவும், தனது விமான நிலையங்களை சர்வதேசத் தரத்திற்கு மேம்படுத்தவும் முடிந்துள்ளது. இந்தியாவில் உள்ள இந்தக் கூட்டுமுயற்சி விமான நிலையங்கள், விமானநிலைய சேவை தரத்திற்கான, சர்வதேச விமான நிலையங்கள் கவுன்சில் பட்டியலில் முதல் 5 இடங்களை தொடர்ந்து பிடித்து வந்துள்ளன. எனவே, இந்திய விமானநிலைய ஆணையத்தின் மேலும் பல விமான நிலையங்களை இதே பிபிபி முறையில் பொதுத்துறை தனியார் கூட்டுமுயற்சி மதிப்பீட்டுக் குழுவின் மூலம் குத்தகைக்கு விட அரசு தீர்மானித்தது. இந்த மதிப்பீட்டுக் குழுவின் வரம்புக்கு அப்பாற்பட்ட விஷயங்கள் பற்றி முடிவெடுக்க அதிகாரமளிக்கப்பட்ட செயலர்கள் குழுவையும் அரசு அமைத்துள்ளது. பொதுத்துறை – தனியார் கூட்டு முயற்சி மதிப்பீட்டுக்குழு பரிவர்த்தனை ஆவணங்களுக்கு ஒப்புதல் வழங்கியுள்ளது. நிதி ஆயோக், மத்திய நிதி அமைச்சகத்தின் செலவினத்துறை, பொருளாதார விவகாரத்துறை ஆகியவற்றின் பிரதிநிதிகள் அடங்கிய அதிகாரமளிக்கப்பட்ட செயலர்கள் குழுவின் வழிகாட்டுதல்கள் மற்றும் கண்காணிப்பின் கீழ், முழுமையான ஏல நடைமுறைகள் மேற்கொள்ளப்பட்டுள்ளன.
ரட்லாமில் நடந்த சாலை விபத்தில் உயிர் இழந்தவர்களுக்கு பிரதமர் இரங்கல்

பிரதமர் திரு.நரேந்திர மோடி, மத்திய பிரதேச மாநிலம் ரட்லாமில் நடந்த சாலை விபத்தில் உயிர் இழந்தவர்களுக்கு பிரதமர் இரங்கல் தெரிவித்தார். “ரட்லாமில் நடந்த சாலை விபத்தின் காரணமாக உயிர் இழப்பு நேர்ந்ததையறிந்து மிகவும் துயரமடைந்தேன் இந்த விபத்து காரணமாக துயரப்படும் குடும்பங்களுடன் எனது நினைவுகள் உள்ளன. ரட்லாம் சாலை விபத்தில் காயமுற்றவர்கள் விரைவில் குணமடைய விரும்புகிறேன்” என பிரதமர் தெரிவித்துள்ளார்.
ஜார்க்கண்ட் மாநில தினம் – பிரதமர் வாழ்த்து

ஜார்க்கண்ட் மாநில தினத்தை முன்னிட்டு பிரதமர் திரு. நரேந்திர மோடி அம்மாநில மக்களுக்கு வாழ்த்து தெரிவித்துள்ளார். “ஜார்க்கண்ட் மாநில தினத்தை முன்னிட்டு அம்மாநில மக்களுக்கு எனது வாழ்த்துக்களை தெரிவித்துக்கொள்கிறேன். வரும் ஆண்டுகளில் ஜார்கண்ட் மாநிலம் நல்ல வளர்ச்சி அடையவேண்டும் என்று நான் பிரார்த்தனை செய்கிறேன்”, என்று பிரதமர் கூறியுள்ளார்.
பிரகதி மைதான ஒருங்கிணைந்த போக்குவரத்து வழித்தட திட்டத்தை 19-ந் தேதி பிரதமர் நாட்டுக்கு அர்ப்பணிக்கிறார்

பிரகதி மைதான ஒருங்கிணைந்த போக்குவரத்து வழித்தட திட்டத்தின் பிரதான சுரங்கம் மற்றும் ஐந்து சுரங்கப்பாதைகளை பிரதமர் திரு நரேந்திர மோடி 19-ந் தேதி காலை 10.30 மணியளவில் நாட்டுக்கு அர்ப்பணிக்கிறார். அந்த நிகழ்ச்சியில் கலந்து கொள்ளும் கூட்டத்தினரிடையே அவர் உரையாற்றுகிறார். ஒருங்கிணைந்த போக்குவரத்து வழித்தடத்திட்டம் பிரகதி மைதான மறு மேம்பாட்டு திட்டத்தின் ஒருங்கிணைந்த பகுதியாகும். பிரகதி மைதான ஒருங்கிணைந்த போக்குவரத்து வழித்தடத் திட்டம் ரூ. 920 கோடி செலவில் முழுக்க முழுக்க மத்திய அரசின் நிதியுடன் உருவாக்கப்பட்டுள்ளது. பிரகதி மைதானத்தில் உருவாக்கப்பட்டு வரும் புதிய உலகத் தரம் வாய்ந்த கண்காட்சி மற்றும் மாநாட்டு மையத்தை எந்தவித இடையூறுமின்றி சுமூகமாக அணுவதை இத்திட்டம் நோக்கமாகக் கொண்டுள்ளது. இதன் மூலம் பிரகதி மைதானத்தில் நடைபெறும் நிகழ்ச்சிகளில் கண்காட்சியாளர்கள் மற்றும்பார்வையாளர்கள் எளிதாக பங்கேற்க முடியும். பிரகதி மைதானத்திற்கு அப்பால் தடையில்லாத வாகன போக்குவரத்தை இந்த திட்டம் உறுதி செய்வதுடன், பயணிகளின் நேரத்தையும், செலவையும் பெருமளவில் சேமிக்க உதவும். நகர்ப்புற உள்கட்டமைப்பை மாற்றியமைப்பதன் மூலம் மக்கள் எளிதாக வாழ்வதை உறுதிசெய்வது அரசின் தொலைநோக்குப் பார்வையின் ஒரு பகுதியாகும். பிரதான சுரங்கப்பாதை சுற்றுவட்டப்பாதையை பழமையான புரானா கிலா சாலையின் வழியாக இந்தியா கேட்டை பிரகதி மைதானத்துடன் இணைக்கிறது. ஆறு வழித்தடமாக பிரிக்கப்பட்ட சுரங்கப்பாதையானது பிரகதி மைதானத்தின் பெரிய அடித்தள வாகன நிறுத்துமிடத்திற்கான அணுகுதல் உட்பட பல நோக்கங்களைக் கொண்டுள்ளது. வாகன நிறுத்துமிடத்தின் இருபுறமும் போக்குவரத்தை எளிதாக்கும் வகையில் பிரதான சுரங்கப்பாதை சாலைக்கு கீழே இரண்டு குறுக்கு சுரங்கங்கள் கட்டப்பட்டுள்ளது, இந்தத் திட்டத்தின் தனித்துவமான அம்சமாகும். சிறப்பான தீ தடுப்பு மேலாண்மை, நவீன காற்றோட்டம் மற்றும் தானியங்கி வடிகால், டிஜிட்டல் முறையில் கட்டுப்படுத்தப்படும் சிசிடிவி கேமராக்கள், சுரங்கப்பாதைக்குள் பொது அறிவிப்பு அமைப்பு போன்ற போக்குவரத்தை சீராக இயக்குவதற்கான அதிநவீன உலகளாவிய தரநிலை வசதிகளுடன் இது அமைக்கப்பட்டுள்ளது. நீண்டகாலமாக எதிர்பார்க்கப்பட்ட இந்த சுரங்கப்பாதை, கடுமையான போக்குவரத்து நெரிசலால் திணறி வரும் பைரோன் மார்க்கிற்கு மாற்றுப் பாதையாகச் செயல்படும். இதன் மூலம் பைரோன் மார்க்கின் போக்குவரத்து நெரிசலில் பாதிக்கும் மேல் குறையும் என்று எதிர்பார்க்கப்படுகிறது. சுரங்கப்பாதையுடன், மதுரா சாலையில் நான்கு, பைரோன் மார்க்கில் ஒன்று மற்றும் உள்வட்டச்சாலையில் ஒன்று என ஆறு சுரங்கப்பாதைகள் அமைக்கப்பட்டுள்ளன.
பிரான்ஸ் அதிபர் இமானுவேல் மேக்ரோனை வாரணாசியில் வரவேற்கிறார் பிரதமர்

நாளை காலை பிரதமர் திரு. நரேந்திர மோடி பிரான்ஸ் அதிபர் இமானுவேல் மேக்ரோனை வாரணாசியில் வரவேற்கவுள்ளார். இரு தலைவர்களும் அங்கிருந்து மிர்ஸாபூர் செல்வர். அங்கு அவர்கள் சூரிய மின்சக்தி நிலையத்தை துவக்கிவைத்தபின் வாரணாசி திரும்புவர். வாரணாசியில் இரு தலைவர்களும் தீன் தயாள் ஹஸ்தகலா சங்குலை பார்வையிடுகின்றனர். அங்கு கைவினை கலைஞர்களுடன் இரு தலைவர்களும் கலந்துரையாடுகின்றனர். மேலும், கைவினை கலைஞர்கள் கலைநயம் மிக்க பொருட்களை உருவாக்குவதை நேரில் காண்பர். வாராணாசியில் மிகவும் புகழ்பெற்ற அஸ்ஸி படித்துறையை பார்வையிடுகின்றனர். அங்கிருந்து அவர்கள் கங்கையில் படகு சவாரி மேற்கொண்டு வரலாற்று சிறப்பு மிக்க தசவசுவமேத படித்துறையை பார்வையிடுவர். பிரான்ஸ் அதிபரை கவுரவிக்கும் வகையில் பிரதமர் மோடி அவருக்கு மதிய விருந்து அளிக்கிறார். மதியம், வாரணாசி மதுவாடி ரயில் நிலையத்தில் இருந்து பாட்னா வரை செல்லும் ரயிலை பிரதமர் கொடி அசைத்து துவக்கிவைக்கிறார். மேலும், வாரணாசியில் அமைந்துள்ள டி.எல்.டபிள்யூ. மைதானத்தில் பல்வேறு வளர்ச்சி திட்டங்களை துவக்கிவைத்து பொதுமக்களிடம் உரையாற்றுகிறார்.
கல்வித் துறை செயல்பாடுகள் குறித்து பிரதமர் மோடி ஆய்வு

கல்வித் துறை தொடர்பான பிரச்சினைகள் குறித்தும், தேசியக் கல்விக் கொள்கை உள்ளிட்ட சீர்திருத்தங்கள் குறித்தும் பிரதமர் திரு நரேந்திர மோடி இன்று ஆய்வு நடத்தினார். கல்வித் துறையில் தொழில்நுட்பத்தைப் பயன்படுத்துவது குறித்து இந்த ஆலோசனையில் முக்கியத்துவம் தரப்பட்டது. கற்றல் திறனை மேம்படுத்துதல், கல்விக்கான இணையதளம், ஆன்லைன் வகுப்புகள், பிரத்யேகமான சேனல்களில் வகுப்புகளுக்கு ஏற்ற வகையில் நிகழ்ச்சிகள் ஒளிபரப்பு போன்ற வகைகளில் தொழில்நுட்பங்களை பயன்படுத்துதல் ஆகியவை குறித்தும் முக்கியமாக விவாதிக்கப்பட்டது. எல்லோருக்கும் தரமான கல்வி கிடைக்க வகை செய்தல், ஆரம்பக் கல்வியின் தரத்தை மேம்படுத்துதல், பல மொழிகளில் கவனம் செலுத்தும் வகையில் தேசிய அளவிலான பாடத் திட்டங்கள் அமல் செய்தல், 21 ஆம் நூற்றாண்டுக்குத் தேவையான தொழில் திறன்களை வளர்த்தல், விளையாட்டு, கலை, சுற்றுச்சூழல் விஷயங்கள் ஆகியவற்றை ஒருங்கிணைத்தல் ஆகியவற்றிலும் கவனம் செலுத்த வேண்டும் என்று வலியுறுத்தப்பட்டது. பள்ளிக்கூடங்கள் மற்றும் உயர்கல்வி நிலையில் பல்வேறு வழிமுறைகளில் தொழில்நுட்ப செயல்பாடுகளை ஊக்குவித்தல் பற்றியும் பேசப்பட்டது. ஆன்லைன் முறையில் கற்பித்தல், தொலைக்காட்சி சேனல்கள், வானொலி, மூலமான கல்வி ஆகியவை பற்றியும் வலியுறுத்தப்பட்டது. உலக அளவிலான தரத்துக்கு இணையாக இருக்கும் வகையில் இந்தியாவின் கல்வி முறையை மாற்றி அமைக்கும் வகையில் சீர்திருத்தங்கள் செய்வது குறித்தும், பங்கேற்புடன் கூடியதாக, பயன்தரக் கூடியதாக, இந்திய கலாச்சாரம் மற்றும் மாண்புகளை வலியுறுத்துவதாக புதிய சீர்திருத்தங்கள் அமைய வேண்டும் என்றும் குறிப்பிடப்பட்டது. குழந்தைப் பருவத்தில் கவனித்தல் மற்றும் கல்வி, அடிப்படை எழுத்தறிவு மற்றும் எண்ணறிவு, சமகாலத்தைய கற்பித்தல் கலைகளை ஏற்றுக் கொள்ளுதல், இந்தியாவின் பன்முகக் கலாச்சார மற்றும் மொழி வளங்களைப் பாதுகாத்தல் ஆகியவை குறித்தும், முன்கூட்டியே தொழிற்கல்வி கற்பதில் சிறப்பு கவனம் செலுத்தும் வகையிலும் இருக்க வேண்டும் என்றும் வலியுறுத்தப்பட்டது. எல்லோருக்கும் தரமான கல்விக்கான வசதிகள் கிடைப்பதை உறுதி செய்து `அறிவுத் திறனில் உலக அளவில் வல்லமை மிக்க’ இந்தியாவை உருவாக்குவதற்காக, துடிப்பான அறிவார்ந்த சமூகத்தை உருவாக்கும் வகையில் கல்வித் துறை சீர்திருத்தங்களை ஏற்படுத்த முடிவு செய்யப்பட்டது. இந்த அனைத்து இலக்குகளையும் எட்டுவதற்கும், செம்மையான கல்வி நிர்வாகத்தை உறுதி செய்வதற்கும், செயற்கைப் புலனறிதல் உள்ளிட்ட தொழில்நுட்பப் பயன்பாடுகள் ஊக்குவிக்கப்படும் என்றும் கூட்டத்தில் தெரிவிக்கப்பட்டது.